อายุ 21 ปีคะ มีก้อนเนื้อขึ้นตรงในปากบริเวณด้านในคะ ก้อนเนื้อดิ้นได้ จับเเล้วไม่เจ็บคะ ช้ำๆ เป็นมาตั้งแต่ต้นเดือนมีนาคมคะ อันตรายไหมคะ แล้วต้องไปพบที่ รพ. ไหมคะ ขอบล่วงหน้าสำหรับคำตอบนะคะ
สวัสดีค่ะ การวินิจฉัยที่เป็นไปได้-ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด หรือการติดเชื้อไวรัส-ก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออก-ตุ่มร้อนใน เกิดจากการอักเสบของเยื่อบุในช่องปาก จะมาด้วยตุ่มแข็ง อาจเห็นการบวมแดงและมีหนอง เจ็บ ปกติมักจะหายไปได้เองภายใน 1 สัปดาห์-ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยค่ะแนะนำถ้าก้อนเนื้อดังกล่าวนี้ยังเป็นมาเรื้อรัง ไม่ยุบไป กดเจ็บ มีเลือดหรือหนองไหลจากก้อน หรือลักษณะก้อนเปลี่ยนแปลงไปอย่างรวดเร็ว ควรไปพบแพทย์เพื่อตรวจเพิ่มเติม หากแพทย์ยังไม่สามารถบอกได้จากลักษณะก้อนอย่างเดียว อาจจะทำการตัดชิ้นเนื้อไปตรวจดูเพื่อให้ได้การวินิจฉัยที่แน่นอนการดูแลตัวเองเบื้องต้น ไม่ไปแกะก้อนเนื้อในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น